PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 622-8/2015
Előterjesztést készítette: Tóth Krisztina jegyző
Előterjesztés elkészítésének időpontja: 2015. február 12.
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: -
E L Ő T E R J E S Z T É S

Sülysáp Város Önkormányzata Képviselő-testületének

2015. február 19-én tartandó munkaterv szerinti ülésére

8. napirendhez

Tárgy: Általános iskolák működtetése a folyó önkormányzati választási ciklusban
Tisztelt Képviselő-testület!

A nemzeti köznevelésről szóló 2011. évi CXC. törvény (Köznevtv.) 79. § (4) bekezdése szerint a települési önkormányzat a helyi önkormányzati képviselők választását követő év március 31. napjáig nyújthat be kérelmet, ha a következő tanévtől a működtetést az államtól képes átvállalni vagy a működtetést nem képes vállalni.
Mint emlékezetes 2013. január 1-jével az általános iskolák szakmai fenntartója a Klebelsberg Intézményfenntartó Központ (KLIK) lett, és csak a működtetés maradt Önkormányzatunknál, amit a Képviselő-testület a 132/2012. (IX. 20.) ÖKT határozatával vállalt.

A működtető köteles ellátni minden olyan feladatot, amely ahhoz szükséges, hogy az ingatlanban a köznevelési feladatokat megfelelő színvonalon és biztonságosan láthassák el. A működtető a köznevelési közfeladat-ellátás céljait szolgáló ingatlant az e törvény keretei között kötött szerződésben foglalt módon és feltételekkel az ingatlan rendeltetésének megfelelő, hatályos köznevelési, tűzvédelmi, munkavédelmi és egészségügyi előírások szerint üzemelteti, karbantartja, gondoskodik az állagmegóvásról. Az állagmegóváson túl jelentkező rekonstrukciós, fejlesztési költségek fedezése a működtetőnek nem kötelessége, de ehhez az állam pályázati úton támogatást nyújthat. A működtető köteles a működtetéssel kapcsolatos közterheket, költségeket, díjakat viselni, gondoskodni az ingatlan vagyonvédelméről.

A működtető feladata a köznevelési közfeladat-ellátáshoz kapcsolódó helyiségek - ide nem értve a kiszolgáló helyiségeket - bútorzata, a nevelőmunkát segítő eszközök és taneszközök kivételével a köznevelési intézmények működéséhez szükséges eszközök és felszerelések, valamint anyagok, áruk, szolgáltatások megrendelése, átadás-átvétele, raktározása, készletek pótlása. A működtető feladata továbbá a köznevelési intézmény alapító okiratában foglalt feladat ellátásához jogszabály szerint szükséges technikai berendezések működtetése, javítása, karbantartása, cseréje és a tulajdonában lévő taneszközök, egyéb eszközök és felszerelések karbantartása.
A KLIK-et az önkormányzati tulajdonú ingatlan és ingó vagyonra vonatkozóan ingyenes vagyonkezelői jog illeti meg, ha a köznevelési intézményt települési önkormányzat nem működteti, ingyenes használati jog illeti meg, ha a köznevelési intézményt települési önkormányzat működteti, mindaddig, amíg a köznevelési közfeladat állami intézményfenntartó központ részéről történő ellátása az adott ingatlanban meg nem szűnik.
Mint talán emlékezetes, a 2012-es döntésünknél az állam 5.105 eFt/hó összeg megfizetésére kötelezte volna önkormányzatunkat, ha nem vállaljuk a működtetést, ami pontosan az akkori üzemeltetési költségnek felelt meg.

Feltételezhetően most is ez lenne a helyzet, illetőleg, mint fentebb szerepelt, a kérelem benyújtásakor várhatóan igazolni kell, hogy az önkormányzat a működtetést nem képes vállalni.
Mindezek alapján javaslom a működtetés további vállalását.

…/2015. (II. 19.) ÖKT határozati javaslat

Sülysáp Város Önkormányzatának Képviselő-testülete nemzeti köznevelésről szóló 2011. évi CXC. törvény 79. § (4) bekezdése alapján úgy dönt, hogy nem kíván kérelmet benyújtani a településen működő általános iskolák működtetésének állami átvállalása iránt, a működtetést a folyó önkormányzati választási ciklusra is vállalja.
Határidő: azonnal
Felelős: polgármester 
Sülysáp, 2015. február 12.

